Ιεροκλής Μιχαηλίδης

Ο Ιεροκλής Μιχαηλίδης (Πτολεμαΐδα, 29 Σεπτεμβρίου 1960) είναι Έλληνας ηθοποιός.

Βιογραφία 
Γεννήθηκε στην  Πτολεμαΐδα. Αποφοίτησε το 1982 από τη Δραματική Σχολή του Κρατικού Θεάτρου Βορείου Ελλάδος. Μέχρι το 1990, συμμετείχε ως ηθοποιός και ιδρυτικό μέλος μικρών πειραματικών θιάσων σε έργα Νίκου Καζαντζάκη, Ντάριο Φο, Δημήτρη Ψαθά, Φεδερίκο Γκαρθία Λόρκα, Αριστοφάνη, Ουίλιαμ Σαίξπηρ κ.ά.

Το 1990, μαζί με άλλους ηθοποιούς και μουσικούς, δημιούργησε το σατιρικό μουσικοθεατρικό σχήμα "Άγαμοι Θύται", στο οποίο συμμετείχε γράφοντας, παίζοντας και σκηνοθετώντας.

Από το 1988 έως το 1990 εργάστηκε ως συντάκτης στο ραδιόφωνο της ΕΡΤ και από το 1993 στην τηλεόραση ως σκηνοθέτης και παραγωγός.

Στο θέατρο, έχει παίξει σε έργα των Τένεσι Ουίλιαμς, Γρηγόριου Ξενόπουλου, Ιάκωβου Καμπανέλλη, Άντον Τσέχωφ, Εντουάρντο Ντε Φιλίππο κ.ά.

Στην τηλεόραση, έχει πρωταγωνιστήσει σε τηλεοπτικές σειρές (Είμαστε στον αέρα, Και πάλι φίλοι κ.ά.), ενώ έχει ενσαρκώσει και τον αστυνόμο Μπέκα στην τηλεοπτική μεταφορά των μυθιστορημάτων του Γιάννη Μαρή.

Στον κινηματογράφο, συμμετείχε σε κινηματογραφικές ταινίες, όπως: Πολίτικη Κουζίνα, Μαύρο γάλα, Safe Sex, Πίσω πόρτα. Για την ταινία Πίσω πόρτα το 2000 απέσπασε το Κρατικό Βραβείο ερμηνείας Β΄ ανδρικού ρόλου.Τη σεζόν 2018-2019 θα πρωταγωνιστήσει στη νέα κωμική σειρά του ANT1 Κάνε γονείς να δεις καλό. Τη σεζόν 2019 θα πρωταγωνιστήσει στη νέα κωμική σειρά του ΣΚΑΪ 8 λέξεις.  Τη σεζόν 2020  θα πρωταγωνιστήσει στη νέα αστυνομική σειρά του COSMOTE TV Έτερος Εγώ: Κάθαρσις. Τη σεζόν 2021  θα πρωταγωνιστήσει στη νέα κωμική σειρά του Open Δε γκρανμάδερ. Τη σεζόν 2021 - 2022 θα πρωταγωνιστήσει στη νέα κωμική σειρά του Alpha TV Άσε μας ρε μαμά. και στη σειρά Στα 4  του ΑΝΤ1+ και στη σειρά Φόνοι στο Καμπαναριό  του ALPHA

 Κινηματογράφος 
+ΈτοςΤίτλοςΡόλος1999Safe Sex ΒαρδούσηςΗλιοβασίλεμα στη Βενετία Έλληνας τουρίσταςΜαύρο γάλα Σωτήρης Πούπαλος2000Πίσω πόρτα θείος Ηλίας2001Με τα φώτα νυσταγμένα ΝώνταςΣυνεχίζεται2003Πολίτικη κουζίναΣάββας Ιακωβίδης 2007Παρέες Χάρης2009Παράδεισος στη Δύση οδηγός τζιπΗ εσωτερική αδυναμίαφωνή2010Ζητείται ψεύτης Θεόφιλος ΦερέκηςΤο πέταγμα του κύκνου βασανιστής20181968Ιεροκλής Μιχαηλίδης

 Παραπομπές 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου